'Rassisme, korrupsie' by Laerskool Theresapark | Maroela Media
'Rassisme, korrupsie' by Laerskool Theresapark
Skermskoot uit die video van Rekord Pretoria.
Panyaza Lesufi, Gautengse LUR vir onderwys, het Dinsdagaand tydens 'n virtuele vergadering met ouers van Laerskool Theresapark gesê bewerings van rassisme, wanadministrasie en finansiële wanbestuur teen die skoolbestuur dra wel gewig.
'n Verslag oor die gedrag van personeellede en lede van die skool se beheerliggaam volg nadat 'n groep ouers die skoolhoof vroeër vanjaar oor beweerde wanbestuur uit haar kantoor gegooi het. Beeldmateriaal oor die voorval het op sosiale media die ronde gedoen.
Die voorval het daartoe gelei dat 'n onafhanklike ondersoekliggaam aangestel is om verskeie bewerings van onder meer korrupsie en rassisme te ondersoek. Die bevindinge van dié verslag is Dinsdag bekend gemaak.
William Makgabo, waarnemende hoofdirekteur van risiko en nakoming vir Gautengse onderwys, het in sy verslag gesê daar is bewyse van korrupte finansiële gedrag deur 'n aantal personeel- en beheerliggaamlede by die skool.
Volgens die verslag het die skool na bewering twee bankrekeninge gehad. Die doel hiervan is nog nie bekend nie. Daarbenewens is bevind dat sommige lede van die beheerliggaam teenstrydige belange het, aangesien hulle of hul familielede met van die skool se diensverskaffers verbind kan word.
Wat die bewerings van rassisme betref, het die skoolhoof glo teen swart onderwysers gediskrimineer deur hulle as minder opgevoed as hul wit kollegas te beskou. Verder het die verslag onthul dat wit onderwysers na bewering rassisties teenoor swart kinders was en geweier het om opvoeding aan hulle te verskaf. Dié onderwysers is glo ook nog agterstallig met hul kinders se skoolgeld.
Makgabo het die departement aangeraai om strafregtelike klagtes teen diegene wat by onwettige verkrygingsprosesse betrokke is, asook hul familie en goeie vriende, in te dien. Hy het ook 'n transformasiestrategie voorgestel om personeellede en die beheerliggaam se fokus na hul kernverantwoordelikhede by die skool te herlei.
Lesufi het ouers tydens die virtuele vergadering verseker dat daar teen die betrokke lede opgetree sal word, na aanleiding van Makgabo se aanbevelings.
"Sodra die betrokkenes die geleentheid gekry het om op die verslag se bevindinge te reageer, sal die departement van onderwys teen hulle optree en die nodige belangegroepe daarvan in kennis stel," het Lesufi gesê.
Gauteng In die nuus onderwys Panyaza Lesufi
Nóg 'n onderwysgraad by Akademia aangebied
Boer verlam ná ongeluk
Een op n tyd een van die beste laerskole, nou n algehele gemors
Bwahahahahahahahaha hoe lekker lag ek nou, altyd die rassisme kaart van ou Lesufi………jou departement het gefaal niks met rassisme te doen nie.
Hulle leer mooi by die regering, EFF en ministers.
Die lezufi karakter laat my altyd net lag oor sy onvermoë om sy werk te doen en nuwe skole te bou en sy rasisme beheptheid,die mannetjie moes vreeslik afgeknou gewees het op skool,gebruik die geld wat taxi operateurs betaal word om kinders kilometers aan te ry na skole wat deur bevoegde mense bestuur word en bou skole by die kinders se woonbuurt.
Geen klag nie, ek sal ook weier om iemand anders se kinders opvoeding te gee, hul ouers moet dit doen. Onderwyser gee onderrig, nie opvoeding nie.